Source: http://docplayer.fi/1875974-6-2013-18-12-2013-hallituskatu-11-c-33200-tampere-puhelin-03-3125-0200-e-mail-pirkanmaa-kiinteistoliitto-fi-www-kiinteistoliitto.html
Timestamp: 2018-01-16 23:40:44+00:00
Document Index: 9243444

Matched Legal Cases: ['KKO ', 'KKO ', 'KKO ', 'kko ', 'kko ', 'kko ', 'kko ', 'kko ']

Hallituskatu 11 C Tampere Puhelin: (03) - PDF
Hallituskatu 11 C Tampere Puhelin: (03)
Download "6 2013 18.12.2013. Hallituskatu 11 C 33200 Tampere Puhelin: (03) 3125 0200. e-mail: pirkanmaa@kiinteistoliitto.fi www.kiinteistoliitto."
1 Taloyhtiö.Nyt teemalehti ja uusia oppaita jäsenkiinteistöjen työkaluiksi Kiinteistöliitto Pirkanmaa ry:n julkaisema Taloyhtiö.Nyt teemalehti on luettavissa sähköisenä yhdistyksen kotisivuilla. Tiedotteessa infoa myös Isännöintipalveluiden osto-oppaan päivityksestä sekä Korjaushanke haltuun pikaoppaasta. Koulutusilta ryhmäkorjaamisesta ja yhteishankinnoista Kiinteistöliitto Pirkanmaa ry ja TARMO projekti järjestävät yhteistyössä koulutusillan, jossa käsitellään taloyhtiöiden mahdollisuuksia ryhmäkorjaamiseen ja muihinkin yhteishankintoihin. Lue lisää jäsentiedotteesta. Hallituskatu 11 C Tampere Puhelin: (03) Juhani Kolehmaiselle kiinteistöneuvoksen arvonimi Tasavallan presidentti on myöntänyt Kiinteistöliitto Pirkanmaa ry:n hallituksen puheenjohtaja Juhani Kolehmaiselle kiinteistöneuvoksen arvonimen.
2 Sisältö Kurssitoiminta... 3 Säästöä yhteishankinnoilla koulutusilta Tampereella... 3 Uutisia Kiinteistöliitosta... 3 Juhani Kolehmaiselle kiinteistöneuvoksen arvonimi... 3 Kiinteistöliitto julkaisi syksyn korjausrakentamisbarometrin... 3 Ajankohtaista... 4 Kiinteistöpalvelualan palkkaratkaisu... 4 Vuodenvaihteen vapaapäivät kiinteistöalalla... 4 Kiinteistöpalvelut ry muuttuu 2014 Kiinteistötyönantajat ry:ksi... 4 Tilintarkastajien yläikäraja poistuu... 4 Perustuslakivaliokunnan lausunto yksityisestä pysäköinninvalvonnasta valmistui... 4 Tappioiden vähentäminen enemmistön osakkeista vaihtaessa omistajaa... 5 Tampuuri Tablet -sovellus lunasti paikan Microsoftin App Awards 2014 loppukilpailuun!... 5 Lakiasiat... 5 Jakamaton kuolinpesä asunto-osakkeen omistajana... 5 Oikeustapaukset... 6 Hallituksen toimikausi... 6 Lunastuslausekkeen pätevyys... 6 Osakkeenomistajan oikeus ilmalämpöpumpun asentamiseen... 6 Tutkimus ja kehitys... 7 Sisäilman laadulla on väliä: Radon aiheuttaa keuhkosyöpää... 7 Markkina ja suhdanteet... 7 Rakennuskustannusten vuosinousu lokakuussa 0,5 prosenttia... 7 Kiinteistön ylläpidon kustannukset nousivat 2,9 prosenttia... 7 Osakeasuntojen hinnat laskivat hieman lokakuussa... 7 Julkaisut ja tapahtumat... 7 Kiinteistöalan Kustannus Oy:n uutuuskirjat... 7 Isännöintipalveluiden osto-opas julkaistu... 8 Pirkanmaan Taloyhtiö.Nyt teemalehti myös nettiversiona... 8 Korjaushanke haltuun pikaopas... 8 Rakennustiedon kuntoarvio-ohjeet uusittu
3 KURSSITOIMINTA Säästöä yhteishankinnoilla koulutusilta Tampereella Kiinteistöliitto Pirkanmaa ry järjestää yhteistyössä TARMO -projektin kanssa koulutusillan, jonka keskeisenä teemana on taloyhtiöiden yhteishankinnat. Taloyhtiöt tekevät hankintoja hyvin itsenäisesti, mutta joissakin tapauksissa voisi olla järkevää yhdistää hankkeita ja hankintoja ja sitä kautta saavuttaa hyötyjä. Yhteishankintojen edut korostuvat suurissa korjaushankkeissa. Tilaisuudessa käsitellään sitä, miksi ja milloin ryhmäkorjaaminen on järkevä toimintamalli. Samalla pohditaan myös, mitä muita palveluita taloyhtiöt voisivat hankkia yhdessä. Yhteishankintateeman lisäksi koulutusillassa esitellään korjausrakentamisen toteutussuunnittelussa käytössä olevia mallintamistyökaluja. Koulutusilta on jäsenkiinteistöjen edustajille maksuton, mutta edellyttää ilmoittautumista ennakkoon. Tilaisuuden tarkempi ohjelma on jäsentiedotteen liitteenä. UUTISIA KIINTEISTÖLIITOSTA Juhani Kolehmaiselle kiinteistöneuvoksen arvonimi Tasavallan presidentti on myöntänyt kiinteistöneuvoksen arvonimen Kiinteistöliitto Pirkanmaa ry:n hallituksen puheenjohtajalle, toimitusjohtaja Juhani Kolehmaiselle. VTS-Kiinteistöpalvelut Oy:n toimitusjohtajana toimivan Kolehmaisen pitkään uraan kiinteistöalalla sisältyy merkittävä rooli kiinteistöalan järjestötehtävissä. Hän on toiminut viimeisten kahdenkymmenen vuoden aikana Kiinteistöliitto Pirkanmaa ry:n toiminnanjohtajana, hallituksen jäsenenä ja puheenjohtajana. Vuodesta 2008 alkaen Kolehmainen on toiminut myös Suomen Kiinteistöliiton hallituksen varapuheenjohtajana. Lisäksi hän toimii luottamustehtävissä muutamassa pienessä ja keskisuuressa kiinteistöalan yrityksessä. Kolehmaisella on ollut merkittävä rooli kiinteistöalan ylläpitopalveluiden kehittäjänä. Hän on toiminut erityisesti isännöinti-, kiinteistönhoito- ja siivouspalveluiden laadun puolestapuhujana. Kiinteistöliitto julkaisi syksyn korjausrakentamisbarometrin Putkistoremontit ovat yhä keskeisemmässä roolissa taloyhtiöiden korjausrakentamisessa. Kiinteistöliiton julkaiseman syksyä 2013 koskevan korjausrakentamisbarometrin mukaan putkistoremontti oli lokakuussa hankkeen eri vaiheissa noin 15 prosentilla vastaajista. Rahoituksen saatavuus on taloyhtiöiden päättäjien mielestä jonkin verran heikentynyt. Lainaehtojen uskotaan edelleen jatkavan heikentymistään. Lainamarginaalien nousu on kuitenkin hidastunut, syksyllä keskimääräinen marginaali vastaajilla oli 1,70 prosenttiyksikköä. Korjausrakentamisbarometrin alustavien tulosten mukaan putkistoremonttien kokonaiskustannukset ovat pysyneet viime kevääseen ja syksyyn 2012 verrattuna ennallaan. Kiinteistöliiton barometrin vastaajien raportoimat putkiremontit maksoivat keskimäärin euroa neliötä kohti, remontin menetelmästä, laajuudesta ja alueesta riippuen. Toteutettujen putkistoremonttien mediaanihinnat olivat 430 euroa huoneistoneliöltä. Pääkaupunkiseudulla mediaanikustannus oli vastaajien mukaan 625 euroa ja muualla Suomessa 250 euroa. Korjausbarometrin tulokset on julkaistu kokonaan Kiinteistöliiton internetsivuilla 3
4 AJANKOHTAISTA Kiinteistöpalvelualan palkkaratkaisu Kiinteistöpalvelut ry ja Palvelualojen ammattiliitto PAM ry saavuttivat työllisyys- ja kasvusopimuksen mukaisen neuvottelutuloksen kiinteistöpalvelualan työntekijöitä koskevaksi työehtosopimukseksi. Sopimuskausi tuli voimaan ja päättyy Ensimmäinen yleiskorotus ja ansiokehityskorotus toteutetaan Työehtosopimuksen piirissä on yli kiinteistöpalvelualan työntekijää. Palkkojen tarkistuksesta kerrotaan yksityiskohtaisemmin jäsentiedotteen liitteessä. Vuodenvaihteen vapaapäivät kiinteistöalalla Jäsentiedotteen liitteenä on Kiinteistöpalvelualan työehtosopimukseen perustuva ohjeistus joulu-tammikuun vapaapäivinä tehdyn työn korvaamisesta. Kiinteistöpalvelut ry muuttuu 2014 Kiinteistötyönantajat ry:ksi Kiinteistöpalvelut ry muuttaa nimensä Kiinteistötyönantajat ry:ksi ensi vuodenvaihteessa. Liiton hallituksessa jatkavat vuonna 2014 samat jäsenet kuin tänä vuonna. Kiinteistöpalvelut ry:n hallituksessa toimii siten Kiinteistöliiton jäsenyhdistysten edustajana vuonna 2014 edelleen Kiinteistöliitto Varsinais-Suomen toiminnanjohtaja Kaisa Leiwo. Tilintarkastajien yläikäraja poistuu Tilintarkastajien nykyinen 70 vuoden yläikäraja poistuu. Tämä mahdollistaa tilintarkastajien työurien pidentymisen. Lakiin tehdään myös lisäys, joka koskee perustettavien yhteisöjen mahdollisuutta jättää tilintarkastaja valitsematta ensimmäisille tilikausille. Näin sääntely selkeytyy, ja se vastaa paremmin jo muodostunutta käytäntöä. Hallitus antoi lakiesityksen eduskunnalle 14. marraskuuta Muutosten on tarkoitus tulla voimaan 31. joulukuuta Tilintarkastajien toiminnan laatua valvotaan säännöllisin väliajoin, joten tarvetta yläikärajalle ei enää ole. Lisäksi toimialan ikäjakauma ja eläköityvien tilintarkastajien merkittävä määrä tukevat yläikärajan poistamista. Tilintarkastajien yläikärajan poistamisen taustalla on työ- ja elinkeinoministeriön tilintarkastajajärjestelmän uudistamista valmistellut työryhmä, joka luovutti raporttinsa vuoden 2012 lopussa. Perustuslakivaliokunnan lausunto yksityisestä pysäköinninvalvonnasta valmistui Eduskunnan perustuslakivaliokunnan lausunto pysäköinninvalvonnassa avustamisesta on valmistunut. Esityksessä ehdotetaan säädettäväksi laki pysäköinninvalvontaluvasta ja valvonta-avustajista sekä muutettavaksi pysäköinninvalvonnasta annettua lakia. Tarkoitus on järjestää yksityistä pysäköinninvalvontaa koskeva lainsäädäntö niin, että se täyttää perustuslain asettamat vaatimukset. 4
5 Perustuslakivaliokunnan mukaan uudet lakiehdotukset voidaan käsitellä tavallisen lain säätämisjärjestyksessä. Valiokunta korostaa, että kiinteistön omistajalla ja haltijalla on lähtökohtaisesti oikeus määrätä omistamansa tai hallitsemansa alueen käytöstä, mukaan lukien pysäköinti. Asian käsittely jatkuu seuraavaksi lakivaliokunnassa. Tappioiden vähentäminen enemmistön osakkeista vaihtaessa omistajaa Asunto-osakeyhtiö tai keskinäinen kiinteistöosakeyhtiö voivat vähentää tilikauden aikana syntyneen kirjanpidollisen tappion kymmenen vuoden kuluessa tilikauden päättymisestä. Verohallinnolta on tullut viimeisen vuoden aikana aiempaa enemmän ratkaisuja tappioiden vähentämisen eväämisestä tapauksissa, joissa enemmistö kiinteistöyhtiön osakkeista on vaihtanut omistajaa. Hallinto-oikeudet ovat Verohallinnon mukaan kuluvana vuonna tulkinneet poikkeusluvan myöntämisen edellytyksiä aiempaa ankarammin. Johtopäätös asunto-osakeyhtiön tai keskinäisen kiinteistöosakeyhtiön kannalta on se, että tilanteen tullen on syytä edelleenkin hakea poikkeuslupaa, mikäli edellytykset poikkeusluvan saamiseksi katsotaan olevan olemassa. Käytännössä kuitenkin tappioiden vähentämisen läpimeno on aiempaa epätodennäköisempää. Tampuuri Tablet -sovellus lunasti paikan Microsoftin App Awards 2014 loppukilpailuun! Microsoft järjestää vuosittain App Award -kilpailun uusille tablet-sovelluksille. Tampuuri Tablet -sovellus on ansainnut paikan App Awards 2014 loppukilpailijoiden joukkoon. Tuomariston valitsema Vuoden Sovellus 2014 sekä äänestys- ja latausmäärien perusteella valittava Suomen Suosikkisovellus 2013 palkitaan App Awards Gaalassa Tampuuri Tablet sovellus on käytössä jo kymmenellä asiakkaalla. Selainpohjaisen Tampuurin uusimmat sovellukset toimivat Windows 8 tableteissa, mikä antaa käyttäjälle aivan uuden kokemuksen tehdä huoneiston tarkastustyö ja siihen liittyvät työtilaukset suoraan kohteessa. Sovelluksella on tehty jo yli 8000 tarkastusta ja palaute on ollut erinomaista. Tampuuri on Agenteq Solutions Oy:n tuottama, markkinoiden laajin asiakashallintajärjestelmä kaikille kiinteistöalan toimijoille. LAKIASIAT Jakamaton kuolinpesä asunto-osakkeen omistajana Asunto-osakkeen omistajan kuollessa, tulee hänen sijaansa omistajaksi jakamaton kuolinpesä. Jakamaton kuolinpesä on asunto-osakkeen omistaja perinnön jakamiseen saakka. Jakamattoman kuolinpesän osakkaiden on syytä huomioida seuraavat asunto-osakkeen omistamiseen liittyvä seikat: Isännöitsijälle ilmoitus kuolemasta Osakkeenomistaja on velvollinen maksamaan vastiketta omistamastaan huoneistosta Osakkeenomistajan kuoltua, voidaan hänen jakamaton kuolinpesänsä merkitä osakeluetteloon Leski tai perinnönsaajat voivat pyytää myös lesken hallintaoikeuden kirjaamista osakeluetteloon Osakekirjaan siirtomerkintä jakamattoman kuolinpesän nimiin Perinnönjaon jälkeen osakekirjaan ja osakeluetteloon merkinnät siirronsaajasta 5
6 Jäsentaloyhtiön edustajana pääset lukemaan aiheesta tarkemmin kirjautumalla Taloyhtio.netin internetsivustolle OIKEUSTAPAUKSET Hallituksen toimikausi KKO 2013:74 Tapauksessa oli kyse vuonna 2009 valitun hallituksen toimikauden jatkumisesta silloin, kun yhtiössä ei oltu seuraavana vuonna pidetty lainkaan varsinaista yhtiökokousta. Yhtiön yhtiöjärjestyksen mukaan hallituksen toimikausi päättyi vaalia ensiksi seuraavan varsinaisen yhtiökokouksen päättyessä. Kun vuoden 2010 varsinainen yhtiökokous oli jäänyt pitämättä, jatkui vuonna 2009 valitun hallituksen toimikausi korkeimman oikeuden mukaan vielä senkin jälkeen, kun vuoden 2010 yhtiökokous olisi lain mukaan viimeistään kuulunut pitää. Tämän vuoksi yhtiössä vuonna pidetty 2011 yhtiökokous oli virheellisesti koolle kutsuttu, kun kutsun oli toimittanut yksi hallitukseen vuonna 2009 valittu jäsen ilman, että kokouksen koolle kutsumisesta oli tehty päätöstä vuonna 2009 valitun ja kokouskutsun lähettämisen aikaan edelleen toimivaltaisen hallituksen kokouksessa. Lunastuslausekkeen pätevyys KKO 2013:75 Kiinteistöosakeyhtiön yhtiöjärjestyksen lunastuslauseke oli korkeimman oikeuden mukaan nykyisin voimassa olevan osakeyhtiölain aikana pätevä, vaikka se oli vuonna 1978 voimaan tulleen ja 2006 kumotun vanhan osakeyhtiölain voimassaoloaikana ollut lain vastaisena tehoton. Tapauksessa yhtiöjärjestyksen lunastuslausekkeessa lunastusvaatimuksen esittämisen määräaika oli määrätty 60 päiväksi yhtiön hallitukselle tehdystä siirtoilmoituksesta lukien. Lunastuslauseke oli ollut vanhan osakeyhtiölain aikana tehoton, koska 60 päivän määräaika voi tiettyinä kuukausina tarkoittaa pidennystä laissa määriteltyyn kahden kuukauden enimmäisaikaan, mikä johti vanhan lain aikana automaattisesti koko lunastuslausekkeen tehottomuuteen. Nykyään voimassa olevan osakeyhtiölain aikana lunastuslauseke ei ole automaattisesti mainitusta syystä enää tehoton, vaan lunastukseen sovelletaan aina kahden kuukauden määräaikaa, vaikka yhtiöjärjestyksessä olisi määräys pidemmästä määräajasta. Osakkeenomistajan oikeus ilmalämpöpumpun asentamiseen KKO /2183 Korkein oikeus katsoi ratkaisussaan, ettei osakkeenomistajalla ollut ehdotonta oikeutta saada asentaa ilmalämpöpumppua huoneistoonsa. Tapauksessa osakkeenomistaja oli asentamassa ilmalämpöpumppua huoneistoonsa siten, että rakennuksen ulkoseinärakenne puhkaistaisiin huoneiston ja parvekkeen välisestä kohdasta ilmalämpöpumpun vaatimia läpivientejä varten. Osakkeenomistaja perusteli vaatimustaan sillä, että osakkeenomistajalla on asunto-osakeyhtiölain mukaan oikeus tehdä muutostyöoikeutensa turvin huoneiston sisäpuolisia muutostöitä ja asennuksia ja että tapauksessa kyse olisi huoneiston sisäpuolisesta muutoksesta, koska seinän molemmin puolin oli osakkaan hallintaoikeuteen kuuluva tila. Korkeimman oikeuden mukaan osakkeenomistajan muutostyöoikeuteen ei kuitenkaan kuulu rakennuksen ulkoseinärakenteen puhkaiseminen, vaikka seinän toisella puolella olisikin osakkeenomistajan hallintaoikeuteen kuuluva parveke. 6
7 TUTKIMUS JA KEHITYS Sisäilman laadulla on väliä: Radon aiheuttaa keuhkosyöpää Radon aiheuttaa Suomessa arviolta 300 keuhkosyöpää vuodessa, joten ei ole samantekevää, minkälaista ilmaa hengität omassa kodissasi. Radon on hajuton, mauton ja näkymätön radioaktiivinen kaasu, joka pääsee huoneilmaan talon alla olevasta maaperästä. Ainoa tapa selvittää asunnon radonpitoisuus on tehdä mittaus. Nyt on sopiva aika toteuttaa mittauksia, sillä radonmittauskausi alkoi marraskuun alussa ja jatkuu huhtikuun loppuun. Säteilyturvakeskus (STUK) suosittelee, että radon mitataan kaikissa pientaloissa, rivitaloasunnoissa ja kerrostalojen alimpien kerrosten asunnoissa. Kerrostalojen ylemmissä kerroksissa radonpitoisuus on pääsääntöisesti hyväksyttävällä tasolla. MARKKINA JA SUHDANTEET Rakennuskustannusten vuosinousu lokakuussa 0,5 prosenttia Tilastokeskuksen mukaan rakennuskustannukset nousivat 0,5 prosenttia vuoden 2013 lokakuussa edellisen vuoden lokakuuhun verrattuna. Rakentamisen työpanosten hinnat nousivat 1,6 prosenttia, tarvikepanosten hinnat laskivat 0,3 prosenttia ja muiden panosten hinnat nousivat 1,2 prosenttia vuotta aiemmasta. Kiinteistön ylläpidon kustannukset nousivat 2,9 prosenttia Kiinteistön ylläpidon kustannukset nousivat 2,9 prosenttia vuoden 2013 kolmannella neljänneksellä vuoden 2012 vastaavasta ajanjaksosta. Tiedot käyvät ilmi Tilastokeskuksen kiinteistön ylläpidon kustannusindeksistä 2010=100. Osakeasuntojen hinnat laskivat hieman lokakuussa Tilastokeskuksen ennakkotietojen mukaan vanhojen kerros- ja rivitaloasuntojen hinnat laskivat lokakuussa koko maassa 0,4 prosenttia edelliseen kuukauteen verrattuna. Pääkaupunkiseudulla hinnat laskivat 1,2 prosenttia, kun taas muualla Suomessa hinnat nousivat 0,3 prosenttia. Edellisen vuoden vastaavaan ajankohtaan verrattuna hinnat nousivat koko maassa 0,9 prosenttia. Pääkaupunkiseudulla hinnat nousivat 1,9 prosenttia edellisvuodesta, kun taas muualla Suomessa hinnat pysyivät lähes ennallaan. JULKAISUT JA TAPAHTUMAT Kiinteistöalan Kustannus Oy:n uutuuskirjat Kiinteistöalan Kustannus Oy:ltä on ilmestynyt kolme uutuuskirjaa: 1) Nyt tuli lähtö - Hallintaanotto ja häätö taloyhtiössä -kirja selvittää, mitä hallintaanotto ja häätö käytännössä tarkoittavat ja millaisissa tilanteissa taloyhtiö voi näihin toimiin ryhtyä. Kirja erittelee hallintaanoton perusteet sekä kertoo, miten hallintaanottomenettely käytännössä etenee. Myös häädön hakeminen ja toimeenpano käydään tiiviisti läpi. Kirjan on kirjoittanut Marina Furuhjelm. 7
8 Lue lisää: 2) Uudistunut Kiinteistönhoidon käsikirja, joka antaa kattavat tiedot kiinteistönhoitajan työhön mm. kiinteistön huoltotöistä, pihatöistä, rakennus- ja LVIA-tekniikasta sekä työsuhdeasioista. Kirja vastaa täysin Kiinteistöpalvelujen perustutkinnon (2010) ja Kiinteistönhoitajan ammattitutkinnon (2013) tutkintovaatimuksia. Lue lisää: 3) Turvallinen taloyhtiö - Tunnista riskit, paikkaa puutteet -kirja esittelee ennen pelastussuunnitelmaa tehtävän kiinteistön turvallisuustarkastuksen kohta kohdalta. Kirja opastaa mm. kiinteistön pihojen, yleisten tilojen sekä teknisten tilojen ja -järjestelmien tarkastamisessa sekä auttaa mahdollisten turvallisuuspuutteiden korjaamisessa. Kirjan on kirjoittanut Petri Salokanto. Lue lisää: Kirjoja voi tilata Kiinteistöalan Kustannus Oy:n verkkokaupasta (www.kiinkust.fi). Kiinteistöliiton jäsenet saavat kirjoista -10 % jäsenalennuksen. Isännöintipalveluiden osto-opas julkaistu Kiinteistöliitto Pirkanmaa ry on julkaissut päivityksen Isännöintipalveluiden osto-oppaasta. Yhdistyksen Koulutus & kehitysjaostossa alun perin vuonna 2009 laadittu opas on nyt päivitetty ja se on luettavissa internetin -portaalin Jäsensivut -osiossa kohdassa Oppaita jäsentaloille. Opas esittelee yleisesti isännöinnin valintaprosessin eri vaiheita korostaen palvelun laadullisia tekijöitä sekä sopimussuhteiden kumppanuusajattelua. Opas sisältää myös vinkkejä ja linkkejä työkaluiksi isännöintisopimusten laadintaan. Pirkanmaan Taloyhtiö.Nyt teemalehti myös nettiversiona Kiinteistöliitto Pirkanmaa ry:n julkaisema Taloyhtiö.Nyt -teemalehti on luettavissa myös sähköisessä muodossa yhdistyksen kotisivuilta Taloyhtiö.Nyt -teemalehti sisältää asiantuntija-artikkeleita taloyhtiön korjausrakentamisesta sekä osakkeenomistajien huoneistoremonteista. Korjaushanke haltuun pikaopas Taloyhtiön johdon ymmärrys rakennuttamisesta on onnistuneen korjaushankkeen edellytys. Jotta voi ymmärtää mm. suunnittelu-, urakka- ja valvontasopimusten laadintaa ja yleisten sopimusehtojen merkitystä sekä logiikkaa (KSE 1995, YSE 1998), tulee hahmottaa korjaushankkeen kulku lähtien taloyhtiön lähtötilanteesta (tarpeiden selvittämisestä) ja päätyen korjaustyön takuuajan kysymyksiin. Korjaushanke lähtee aina paremmin liikkeelle, jos taloyhtiössä on olemassa kiinteistönpitoon (korjaaminen, ylläpito) liittyvä tahtotila ja lähtötilanne selvillä. Suomen Kiinteistöliitto on julkaissut internetissä sähköisen Korjaushanke haltuun -hallituksen pikaopas -ohjeistuksen taloyhtiöiden tueksi. Tässä oppaassa korjaushankkeen läpivientiä hahmotetaan tyypillisimmän urakkamuodon eli pääurakkamuodon (kokonaisurakka tai jaettu urakka) näkökulmasta. Pääurakkamuotoisessa hankkeessa tilaaja hankkii suunnittelun ja urakoinnin erillisillä sopimuksilla. Opas on luettavissa osoitteessa 8
9 Rakennustiedon kuntoarvio-ohjeet uusittu Asuinkiinteistön kuntoarvioon liittyvät tilaajan ohje ja kuntoarvioijan ohje on uusittu. Samalla ohje "Asuinkiinteistön kuntoarvio. Laajennettu energiatalouden selvitys" on lakkautettu ja sen sisältö on yhdistetty kuntoarvioijan ohjeeseen. Uusitut ohjeet on julkaistu KH-, LVI- ja RT-kortistoissa. Tilaajan ohje käsittelee asuinkiinteistön kuntoarviota tilaajan näkökulmasta. Ohjeessa esitetään mm. kuntoarvion käyttö, laajuus, tilaaminen ja raportointi sekä korostetaan kuntoarvioijien pätevyysvaatimuksia ja tilaajan omaa panosta kuntoarvion onnistumisessa. Ohje on tarkoitettu kerros- ja rivitaloille. Kuntoarvioijan ohje käsittelee asuinkiinteistön kuntoarviota kuntoarvioijan näkökulmasta. Ohjeessa esitetään mm. kuntoarvion tavoite, sisältö ja laajuus. Lisäksi annetaan ohjeita kiinteistötarkastuksen tekemisestä ja kuntoarvion raportoinnista. Ohje on tarkoitettu kerros- ja rivitaloille. Kiinteistöliitto Pirkanmaa ry toivottaa jäsenkiinteistöjensä edustajille Hyvää Joulua ja Menestystä Vuodelle 2014! Yhdistys on lahjoittanut joululahjavarat Lastensairaalan tukiyhdistykselle 9
10 LIITTEET Säästöä yhteishankinnoilla ilta taloyhtiöille -koulutusesite Kiinteistöpalvelualan palkkaratkaisu vuosille 2014 ja liite Kiinteistöalan vapaapäivät joulu-tammikuussa TÄMÄ TIEDOTE SEKÄ AIKAISEMPIEN VUOSIEN TIEDOTTEITAMME ON LUETTAVISSA SÄHKÖISESTI OSOITTEESSA: Rekisteröidy osoitteessa ja syötä siinä yhteydessä taloyhtiön jäsennumero pyydettyyn kohtaan ja anna muutoinkin pyydetyt tiedot mm. oman roolisi taloyhtiössä ja maakunnan (tärkeä, jotta saat oman alueesi tiedotteista tiedon). Huomioi se, että rekisteröityä tarvitsee vain yhden kerran, mutta kirjautua tulee joka kerta jäsensivuille mennessäsi. Saat rekisteröitymisen jälkeen antamaasi sähköpostiosoitteeseen pikaisesti salasanan. Tämän jälkeen pääset jatkossa kirjautumaan jäsenkäyttäjänä järjestelmään. Kun olet onnistuneesti rekisteröitynyt Taloyhtio.netin käyttäjäksi ja olet saanut antamaasi sähköpostiosoitteeseen ensimmäisen salasanasi, voit osoitteessa kirjoittaa antamasi sähköpostiosoitteen Käyttäjätunnus-kohtaan sekä sähköpostiisi tulleen salasanan Salasana -kohtaan ja pääset näkemään jäsensivujen aineistot. Kirjauduttuasi pääset myös muuttamaan salasanan mieleiseksi Omat tiedot kohdan kautta. Julkaisija: Kiinteistöliitto Pirkanmaa ry Päätoimittaja: Jorma Koutonen Painolaitos: Kopijyvä Oy Painopaikka: Tampere,
11 KUTSU KOULUTUSTILAISUUTEEN Säästöä yhteishankinnoilla ilta taloyhtiöille Aika maanantai klo Paikka Technopolis Yliopistonrinne, Kalevantie 2, Tampere Tilaisuuden ohjelma: Kahvitarjoilu Alkusanat Jorma Koutonen, Kiinteistöliitto Pirkanmaa & Emilia Olkanen, TARMO-projekti Onnistunut ryhmäkorjaushanke Mikko Tarri, A-Insinöörit Suunnittelu Oy Kokemuksia ryhmäkorjaushankkeesta Pasi Toppi, hallituksen puheenjohtaja, As Oy Saarenkärki Tauko Yhteishankintamahdollisuudet taloyhtiöissä Jussi Korja, Kiinteistöliitto Pirkanmaa ry Suunnittelun mallintaminen päätöksenteon apuvälineenä Mikko Tarri, A-Insinöörit Suunnittelu Oy Valtion avustukset taloyhtiöille Eeva-Liisa Anttila, Tampereen kaupunki Tilaisuus päättyy Kiinteistöliitto Pirkanmaa on kiinteistönomistajien edunvalvoja ja kiinteistöalan asiantuntijaorganisaatio, joka edustaa pirkanmaalaisia asunto-osakeyhtiöitä, kiinteistöosakeyhtiöitä ja vuokratalokiinteistöjä. Yhdistykseen kuulu yli jäsentaloyhtiötä. Yhdistys kuuluu valtakunnalliseen Suomen Kiinteistöliittoon. TARMO - Tampereen seudun asuinalueet energiatehokkaiksi on hanke, jossa taloyhtiöt tekevät yhteistyötä energiatehokkuuden parantamiseksi eri lähiöissä. Osallistuminen on maksutonta. TARMOssa luodaan uudenlainen toimintamalli taloyhtiöiden energianhallintaan. Siihen kuuluvat asumistottumukset, kiinteistönhoito, energiansäästötoimenpiteet ja energiaremontit. Lisätietoa: Tilaisuus on maksuton, mutta edellyttää ilmoittautumista ennakkoon. Ilmoittautumiset mennessä osoitteessa Tilaisuus järjestetään OK-opintokeskuksen tuella. Euroopan unioni Euroopan aluekehitysrahasto 11
12 KIINTEISTÖPALVELUALAN TYÖNTEKIJÖITÄ KOSKEVA TYÖEHTOSOPIMUS Sopimus on voimassa , ja sopimuskausi koostuu kahdesta sopimusjaksosta. Ensimmäinen sopimusjakso ja toinen sopimusjakso Ensimmäisen sopimusjakson palkankorotukset 2014 Yleiskorotus Palkkoja korotetaan 12 senttiä/tunti tai 20 /kuukausi suuruisella yleiskorotuksella tai lähinnä sitä seuraavan palkanmaksukauden alusta. Iltalisiä korotetaan 0,01 ja yölisiä korotetaan 0,02. Ilta- ja yölisien korotukset kattavat koko ensimmäisen sopimusjakson. Luottamusmiesten ja työsuojeluvaltuutettujen korvauksia korotetaan 5, mikä kattaa koko sopimuskauden. Taulukkopalkankorotukset Taulukkopalkkoja korotetaan senttiä/tunti tai 20 /kuukausi suuruisella yleiskorotuksella sekä erillisellä ansioita kehittävällä taulukkokorotuksella ansioiden kehittämisestä sovitun sopimuksen mukaisesti. Talonmiehen työtä ja siivousta koskeva liite Talonmiehen työtä ja siivousta koskevan liitteen piirissä olevien työntekijöiden palkkoja korotetaan tai lähinnä sitä seuraavan palkanmaksukauden alusta yleiskorotuksella, jonka suuruus on Yleiskorotus Palkkoja korotetaan 0,4 % suuruisella yleiskorotuksella tai lähinnä sitä seuraavan palkanmaksukauden alusta. Taulukkopalkankorotukset Taulukkopalkkoja korotetaan ,4 % suuruisella yleiskorotuksella, jonka lisäksi tehdään erillinen ansioita kehittävä korotus ansioiden kehittämisestä sovitun sopimuksen mukaisesti. Talonmiehen työtä ja siivousta koskeva liite Talonmiehen työtä ja siivousta koskevan liitteen piirissä olevien työntekijöiden palkkoja korotetaan tai lähinnä sitä seuraavan palkanmaksukauden alusta yleiskorotuksella, jonka suuruus on 0,4 %. Toisen sopimusjakson palkankorotukset Palkkoja korotetaan keskusjärjestöjen välillä mennessä sovittavan mukaisesti. Muut asiat Lisäksi sovittiin työaikaa, paikallista sopimista, työhyvinvointia ja työperäistä maahanmuuttoa koskevista työryhmistä koko sopimuskaudelle. Liitot perustavat työryhmän selvittämään soveltamisalaa koskevia erimielisyyksiä ja sitoutuvat toimimaan yhteistyössä aktiivisesti niiden ratkaisemiseksi. Osapuolet jatkavat edellisellä sopimuskaudella työskennelleen seurantaryhmän työtä palkkausjärjestelmän kehittämiseksi. Ansiokehitysohjelman mukaiset korotukset Ansiokehitysohjelmaa pidennetään kahdella vuodella vuonna 2009 sovittujen korotusten toteuttamiseksi ja kahden vuoden pidentämisestä sovittiin maksettavaksi kompensaatiota 1,75 %. Jäljellä olevat ansiokehityskorotukset 8,25 % toteutetaan seuraavasti, minkä jälkeen ansiokehitysohjelma päättyy: korotus 2 %, korotus 2,5 %, korotus 2,5 % ja korotus 1,25 %. Ansiokehityskorotukset toteutetaan taulukkokorotuksina. 12
13 KIINTEISTÖALAN VAPAAPÄIVÄT JOULU-TAMMIKUUSSA KIINTEISTÖPALVELUALAN TYÖNTEKIJÖITÄ KOSKEVA TYÖEHTOSOPIMUS 1.1. Kuukausipalkkaiset työntekijät Kiinteistöliitto Pirkanmaa ry Kuukausipalkkaiselle työntekijälle ei makseta erillistä arkipyhäkorvausta kuukausipalkan lisäksi. Itsenäisyyspäivä, jouluaatto, joulupäivä, tapaninpäivä, uudenvuodenpäivä ja loppiainen Perjantai itsenäisyyspäivä, tiistai jouluaatto, keskiviikko joulupäivä, torstai tapaninpäivä, keskiviikko 1.1. uudenvuodenpäivä ja maanantai 6.1. loppiainen ovat työehtosopimuksen mukaisia arkipyhiä, jolloin tehdystä työstä maksetaan 100 %:lla korotettu palkka. Työhön käytetty aika voidaan sopia myös annettavaksi vastaavana vapaa-aikana muuna työaikana ylityökorotuksilla pidennettynä. Jos joku edellä mainituista työpäivistä on työntekijän säännöllinen työpäivä, peruspalkka sisältyy työehtosopimuksen mukaiseen kuukausipalkkaan. Itsenäisyyspäiväviikon ja uudenvuodenpäiväviikon lauantai Itsenäisyyspäiväviikon lauantai ja uudenvuodenpäiväviikon lauantai 4.1. ovat työehtosopimuksen mukaisia vapaapäiviä. Tuolloin tehty työ korvataan 50 %:lla korotetulla palkalla tai työhön käytetty aika voidaan sopia annettavaksi vastaavana vapaa-aikana muuna työaikana lauantaityökorotuksilla pidennettynä Tuntipalkkaiset työntekijät Työehtosopimuksen mukaan tuntipalkkaisella työntekijällä on oikeus arkipyhäkorvaukseen silloin, kun työntekijän työsuhde on kestänyt vähintään kolme kuukautta ennen kyseistä arkipyhää ja arkipyhä olisi ollut hänen työvuoroluettelonsa mukainen työpäivä, jolta hän olisi ollut oikeutettu saamaan työstä maksettua palkkaa. Itsenäisyyspäivän osalta työsuhteen kestoedellytys on 6 työpäivää. Työehtosopimuksen mukaan tuntipalkkaisten työntekijöiden osalta korvattavia arkipyhiä ovat seuraavat päivät: itsenäisyyspäivä perjantai , jouluaatto tiistai , joulupäivä keskiviikko , tapaninpäivä torstai , uudenvuodenpäivä maanantai ja loppiainen maanantai Esimerkki: Työntekijällä, joka työskentelee säännöllisesti maanantaista perjantaihin, on siten oikeus saada arkipyhäkorvaus itsenäisyyspäivän, jouluaaton, joulupäivän, tapaninpäivän, uudenvuodenpäivän ja loppiaisen osalta, jos ko. päivä olisi muutoin ollut hänen työpäivänsä. Jos työntekijä on arkipyhänä töissä, maksetaan hänelle tehdyiltä tunneilta 100 %:lla korotettu palkka. Erillistä arkipyhäkorvausta ei tällöin tehtyjen tuntien osalta makseta. Itsenäisyyspäiväviikon ja uudenvuodenpäiväviikon lauantai Itsenäisyyspäiväviikon lauantai 7.12., uudenvuodenpäiväviikon lauantai 4.1. ja loppiaisviikon lauantai ovat työehtosopimuksen mukaisia vapaapäiviä, ellei katkeamattomasta palveluntarjonnasta muuta johdu. Tuolloin tehty työ korvataan 50 %:lla korotetulla palkalla tai työhön käytetty aika voidaan sopia annettavaksi vastaavana vapaa-aikana muuna työaikana lauantaityökorotuksilla pidennettynä. Talonmiehen työtä ja siivousta koskeva liite Kiinteistöpalvelut ry ja Palvelualojen ammattiliitto PAM ry ovat sopineet Talonmiehen työtä ja siivousta koskevan työehtosopimuksen lakkauttamisesta ja talonmiesten työehtojen yhdistämisestä osaksi Kiinteistöpalvelualan työntekijöitä koskevaa työehtosopimusta. Talonmiehen työtä koskevat erityisehdot käyvät ilmi työehtosopimukseen liitetystä erillispöytäkirjasta. Erillispöytäkirja ei sisällä määräyksiä arkipyhistä tai vapaapäivistä, joten niiden osalta noudatetaan soveltuvin osin Kiinteistöpalvelualan työntekijöitä koskevaa työehtosopimusta. 13
NRO 6/2013 29.11.2013
NRO 6/2013 29.11.2013 Asunto-osakeyhtiölaki kansalaisten arvioitavaksi - vastaa kyselyyn! TULEVAA KOULUTUSTA: Korjaushanke haltuun -kiertue Turussa 9.1.2014 Kiinteistöpäivä Rakentaminen ja sisustaminen
Taru Palokangas, toiminnanjohtaja 5 2013 20.11.2013. Rovakatu 26 A 11, 96200 ROVANIEMI p. 0400-965040 taru.palokangas@kiinteistoliitto.
5 2013 20.11.2013 KORJAUSHANKE HALTUUN - koulutuskiertue Rovaniemellä Taloyhtiö, osaatko pitää puolesi korjaushankkeessa? Hyvä rakennuttamistapa, mikä se on? Tiedätkö, miten korjaushankkeeseen liittyvät
4 2013 21.8.2013. Hallituskatu 11 C 33200 Tampere Puhelin: (03) 3125 0200. e-mail: pirkanmaa@kiinteistoliitto.fi www.kiinteistoliitto.
4 2013 21.8.2013 Syksyn koulutustarjonnassa mm. energiateemoja, hallituskoulutusta sekä perinteinen Talousarvioilta Kiinteistöliitto Pirkanmaa ry:n syksyn koulutustilaisuuksien sarjan aloittaa Energiailta
1.12.2013 31.1.2017. Kiinteistöpalveluala
TASKUTES 1.12.2013 31.1.2017 Kiinteistöpalveluala Kiinteistöpalvelualan työehtosopimuksen keskeiset määräykset 1.12.2013 31.1.2017 Sisällys KIINTEISTÖPALVELUALAN TYÖEHDOT...3 MIKÄ ON PAM...3 JÄSENYYS...3